अदालत की अवमानना मामले में छह महीने जेल की सजा काट रहे कोलकाता उच्च न्यायालय के पूर्व न्यायाधीश सीएस कर्णन ने राष्ट्रपति रामनाथ कोविंद से सजा माफी की अपील की है।न्यायमूर्ति कर्णन की कानूनी टीम के अनुसार, पूर्व न्यायाधीश की ओर से आज कोविंद को ई-मेल के जरिये सजा माफी का आवेदन किया गया है। टीम ने बताया कि उसकी यह कोशिश है कि न्यायमूर्ति कर्णन की अपील राष्ट्रपति कोविंद के समक्ष इलेक्ट्रॉनिक तौर पर और लिखित तौर पर दायर पहली याचिका हो।